
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 16 septembrie 2008
Nr. 29/392
RAPORT

asupra proiectului de lege privind înfiinţarea şi funcţionarea Academiei de Ştiinţe Tehnice din România, prin reorganizarea Asociaţiei „Academia de Ştiinţe Tehnice din România”, care îşi încetează activitatea (PLx. 711/2007)
1. În baza prevederilor art. 135 din Regulamentul Camerei Deputaţilor, republicat, Comisia pentru învăţământ, ştiinţă, tineret şi sport a primit spre dezbatere, în fond,  proiectul de lege privind înfiinţarea şi funcţionarea Academiei de Ştiinţe Tehnice din România, prin reorganizarea Asociaţiei „Academia de Ştiinţe Tehnice din România”, care îşi încetează activitatea (PLx. 711/24.10.2007)
Pentru întocmirea raportului, Comisia a analizat avizul Consiliului Legislativ, Punctul de vedere al Guvernului şi avizul Comisiei juridice, de disciplină şi imunităţi.
Propunerea legislativă are ca obiect de reglementare înfiinţarea şi funcţionarea, prin lege, a Academiei de Ştiinţe Tehnice din România, ca instituţie autonomă de interes public, cu personalitate juridică, prin reorganizarea Asociaţiei Academia de Ştiinţe Tehnice din România, care îşi încetează activitatea. 
2. În funcţie de obiectul şi conţinutul său, propunerea legislativă face parte din categoria legilor ordinare, conform prevederilor art. 73 din Constituţia României, republicată.
3. La lucrările Comisiei au fost prezenţi un număr de 14 deputaţi, din totalul de 24 membri. În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative au participat ca invitaţi dna. Gabriela Pasztor –  Secretar de stat în Ministerul Educaţiei, Cercetării şi Tineretului, dna. Ana Radu – Director în Ministerul Economiei şi Finanţelor, dl Alexandru Aldea – vicepreşedinte al Agenţiei Naţionale pentru Cercetare Ştiinţifică, acad. Radu Voinea – preşedinte al Academiei de Ştiinţe Tehnice din România şi dl. Mihai Mihăiţă – vicepreşedinte al Academiei de Ştiinţe Tehnice din România .
4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este Cameră decizională.

5. În urma dezbaterii, în şedinţa din 09 septembrie 2008, Comisia propune Plenului, cu unanimitate de voturi, adoptarea propunerii legislative cu următoarele amendamente:

Anexă

I. AMENDAMENTE ADMISE   

	Nr.
crt.
	Text adoptat de Senat
	Text propus de comisie
	Observaţii


	1.
	Titlul Legii: Lege privind înfiinţarea şi funcţionarea Academiei de Ştiinţe Tehnice din România prin reorganizarea Asociaţiei Academia de Ştiinţe Tehnice din România care îşi încetează activitatea


	Titlul Legii: Lege privind înfiinţarea şi funcţionarea Academiei de Ştiinţe Tehnice din România
Autor: Comisia

	Reorganizarea asociaţiilor se face în baza prevederilor altor acte normative.


	2.
	Capitolul I Dispoziţii generale
	Text nemodificat
	

	3.
	Art.1. Academia de Ştiinţe Tehnice din România se înfiinţează ca un forum de consacrare ştiinţifică, la nivel naţional, al personalităţilor din domeniul ingineriei, de dezbatere şi iniţiativă, pentru promovarea şi dezvoltarea cercetării, creaţiei tehnice şi a învăţământului ingineresc. 
	Art.1. Academia de Ştiinţe Tehnice din România se înfiinţează ca un forum de consacrare ştiinţifică, la nivel naţional, al personalităţilor din domeniul ingineriei, de dezbatere şi iniţiativă, pentru promovarea şi dezvoltarea cercetării, creaţiei tehnice şi a învăţământului ingineresc, prin reorganizarea Asociaţiei „Academia de Ştiinţe Tehnice din România”.

	

	4.
	Art.2. Academia de Ştiinţe Tehnice din România numită în continuare ASTR este instituţie de interes public, cu personalitate juridică de drept public, autonomă.


	Art. 2 Academia de Ştiinţe Tehnice din România, numită în continuare ASTR, este instituţie de interes public, cu personalitate juridică de drept public, autonomă.

Autor: Comisia


	Claritatea textului

	5.
	Art.3. ASTR este constituită pe durată nedeterminată şi are sediul în Bucureşti, bd. Dacia nr.26 sector 1. Sediul Academiei poate fi schimbat prin hotărârea Adunării generale.

	Art. 3 ASTR este constituită pe durată nedeterminată şi are sediul în Bucureşti, bd. Dacia nr. 26, sector 1. Sediul ASTR poate fi schimbat prin hotărârea Adunării generale.
Autor: Comisia


	


	6.
	Art.4. ASTR funcţionează potrivit prevederilor prezentei legi şi a statutului propriu, adoptat de adunarea generală a membrilor.
	Art.4. ASTR funcţionează în baza prevederilor prezentei legi şi a statutului propriu, adoptat de adunarea generală a membrilor, aprobat prin hotărâre a Guvernului.
Autor: deputat Anghel Stanciu

	

	7.
	Art.5. ASTR reuneşte personalităţi inginereşti reprezentative, cu o înaltă ţinută spirituală şi morală, care s-au distins prin rezultatele obţinute în promovarea ştiinţei, creaţiei intelectuale şi dezvoltării tehnice sau au contribuit la dezvoltarea şi promovarea prestigiului instituţiei academice.


	Text nemodificat
	

	8.
	Art.6. (1) ASTR este continuatoarea şi unicul legatar al Asociaţiei „Academia de Ştiinţe Tehnice din România” înfiinţată prin Hotărârea Judecătorească nr.1216 din 11 decembrie 1997 pronunţată de Judecătoria sectorului 1 Bucureşti.

          (2) Pe data înfiinţării ASTR, Asociaţia „Academia de Ştiinţe Tehnice din România” se desfiinţează.

	Text nemodificat
	

	9.
	Art.7. ASTR, ca membră a Consiliului Academiilor de Ştiinţe  Europene (EUROCASE), participă şi se implică în activitatea de promovare şi aplicare a cunoştinţelor tehnico-ştiinţifice, în ţară şi străinătate.


	Art. 7 ASTR participă şi se implică în activitatea de promovare şi aplicare a cunoştinţelor tehnico-ştiinţifice, în ţară şi străinătate.


	Pentru armonizare legislativă şi uniformizarea reglementărilor la toate academiile de ştiinţă din România.


	10.
	Capitolul II 
Atribuţiile ASTR


	Text nemodificat
	

	11.
	Art.8. Atribuţiile principalele  ale ASTR sunt:

        a) dezvoltarea cercetării fundamentale şi aplicative, promovarea conceptelor interdisciplinare şi identificarea noilor direcţii de evoluţie în domeniul ştiinţelor tehnice;

          b) stimularea eforturilor şi a realizărilor cercetătorilor ştiinţifici şi promovarea drepturilor de proprietate ştiinţifică;

          c) iniţierea şi promovarea contactelor internaţionale cu academii şi instituţii de profil, dezvoltarea relaţiilor de colaborare şi afilierea la organizaţii tehnico-ştiinţifice de prestigiu;

          d) efectuarea de cercetări, studii, consultanţă, precum şi conducerea sau, după caz, executarea de programe sau proiecte de cercetare ştiinţifică, dezvoltare tehnologică şi de stimulare a inovării cât  şi a altor lucrări de specialitate tehnico-ştiinţifică;

          e) încurajarea realizărilor teoretice şi practice în domeniul tehnico-ştiinţific prin acordarea de premii, diplome şi medalii;

          f) organizarea de manifestări tehnico-ştiinţifice, naţionale şi internaţionale;

           g) editarea unor lucrări de larg interes şi a unor publicaţii periodice în profilul activităţii proprii.

	Text nemodificat

	

	12.
	Art.9. În realizarea atribuţiilor sale, ASTR recunoaşte Academia Română ca cel mai înalt for naţional de consacrare ştiinţifică şi culturală şi Academia Oamenilor de Ştiinţe din România, ca for naţional de consacrare ştiinţifică, ce reuneşte personalităţi reprezentative ale ştiinţei. Colaborează cu academiile de ramură, cu Ministerul Educaţiei, Cercetării şi Tineretului, cu celelalte ministere, cu instituţii şi organizaţii ştiinţifice, academice, de cercetare şi învăţământ din ţară şi străinătate, cu Asociaţia Generală a Inginerilor din România şi cu alte organizaţii profesionale de specialitate.


	Art. 9 ASTR recunoaşte Academia Română ca cel mai înalt for naţional de consacrare ştiinţifică şi culturală, precum şi Academia Oamenilor de Ştiinţe din România, ca for naţional de consacrare ştiinţifică, ce reunesc personalităţi reprezentative ale ştiinţei. ASTR colaborează cu academiile înfiinţate prin lege, cu Ministerul Educaţiei, Cercetării şi Tineretului, cu celelalte ministere, cu instituţii şi organizaţii ştiinţifice, academice, de cercetare şi învăţământ din ţară şi străinătate, cu Asociaţia Generală a Inginerilor din România şi cu alte organizaţii profesionale de specialitate.

Autor: Deputat Anghel Stanciu

	Din motive de claritate şi rigoare a textului actului legislativ.

	13.
	Capitolul III 
Membrii ASTR


	Text nemodificat
	

	14.
	Art.10. Academia are în compunerea sa membri titulari,  membri corespondenţi, membri de onoare şi membri asociaţi.


	Art. 10 ASTR are în compunerea sa membri de onoare, membri titulari, membri corespondenţi, şi membri asociaţi.

Autor: Deputat Anghel Stanciu

	

	15.
	Art.11. (1) Membrii titulari şi membrii corespondenţi sunt cetăţeni români, aleşi dintre personalităţile care au contribuţii deosebite în domeniul tehnico-ştiinţific, consacrate prin realizări profesionale şi lucrări ştiinţifice de specialitate evaluate pe baza criteriilor precizate prin statut.

(2) Membrii titulari sunt aleşi de regulă dintre membrii corespondenţi.

(3) Numărul maxim de membri titulari este de 150 şi numărul membrilor corespondenţi este de 100.


	Se elimină

	Textul a fost preluat, fără modificări, la art. 12


	16.
	Art.12. (1) Membrii de onoare pot fi personalităţi române şi străine, de înalt prestigiu în domeniul ştiinţelor tehnice, cu autoritate ştiinţifică  recunoscută. 

             (2) ASTR poate acorda şi titlul de membru de onoare postmortem unor personalităţi marcante ale ştiinţei şi tehnicii.


	Art. 11  Text nemodificat

	

	17.
	-
	Art. 12 (1) Membrii titulari şi membrii corespondenţi sunt cetăţeni români, aleşi dintre personalităţile care au contribuţii deosebite în domeniul tehnico-ştiinţific, consacrate prin realizări profesionale şi lucrări ştiinţifice de specialitate evaluate pe baza criteriilor precizate prin statut.

(2) Membrii titulari sunt aleşi de regulă dintre membrii corespondenţi.

(3) Numărul maxim de membri titulari este de 150 şi numărul membrilor corespondenţi este de 100.


	Renumerotare

	18.
	Art. 13. Membrii asociaţi sunt acele persoane fizice  care prin activitatea ştiinţifică realizată sau prin contribuţii materiale susţin şi sprijină dezvoltarea obiectului de activitate şi a prestigiului ASTR.


	Text nemodificat
	

	19.
	Art.14 Calitatea de membru ASTR nu conferă dreptul de a purta titlul de academician.

	Text nemodificat
	

	20.
	Art.15. (1) Membrii titulari ai ASTR primesc o indemnizaţie lunară brută în valoare de 1800 lei. Membrii corespondenţi primesc o indemnizaţie lunară brută de 1400 lei.  Membrii de onoare pot beneficia de o indemnizaţie stabilită de  adunarea generală.

(2) Membrii prezidiului  ASTR beneficiază de o majorare cu 20% a indemnizaţiei lunare.

(3) Indemnizaţiile  se indexează anual cu rata inflaţiei comunicată de Institutul Naţional de Statistică.

4) Membrii  ASTR care sunt şi membri ai altor academii optează pentru o singură indemnizaţie.

5) Membrii ASTR primesc drepturile legale pentru deplasările în interesul Academiei, în ţară sau în străinătate.


	Art. 15 (1) Membrii titulari ai ASTR primesc o indemnizaţie lunară brută în valoare de 1800 lei. Membrii corespondenţi primesc o indemnizaţie lunară brută de 1400 lei.  Membrii de onoare pot beneficia de o indemnizaţie stabilită de  adunarea generală.

(2) Membrii prezidiului  ASTR beneficiază de o majorare cu 20% a indemnizaţiei lunare.

(3) Indemnizaţiile  se indexează anual cu rata inflaţiei comunicată de Institutul Naţional de Statistică.

(4) Membrii  ASTR care sunt şi membri ai altor academii optează pentru o singură indemnizaţie.

(5) Membrii ASTR primesc drepturile legale pentru deplasările în interesul ASTR, în ţară sau în străinătate.
Autor: Comisia

	Din motive de claritate şi rigoare a textului actului legislativ.

	21.
	Art.16. Alegerea membrilor ASTR se face în limita locurilor disponibile şi după criteriile prevăzute în statut.


	Text nemodificat
	

	22.
	Capitolul IV 
Organizarea ASTR 


	Text nemodificat
	

	23.
	Art.17. ASTR este structurată pe secţii de specialitate şi filiale la nivel teritorial. 


	        Text nemodificat
	

	24.
	Art.18. Secţiile de specialitate sunt constituite ca unităţi funcţionale care grupează toţi membrii, în funcţie de specialitatea fiecăruia.


	        Text nemodificat
	

	25.
	Art.19. Filialele funcţionează ca unităţi subordonate, înfiinţate la nivelul regiunilor de dezvoltare prin hotărâre a adunării generale. 


	Art. 19 Filialele funcţionează ca unităţi subordonate, înfiinţate prin hotărâre a adunării generale a ASTR. 

Autor: Deputat Petru Andea

	Pentru uşurinţa aplicării prevederilor legii. 

	26.
	Art.20. Modul de organizare şi funcţionare a secţiilor şi filialelor este prevăzut în regulament.


	Art. 20 Modul de organizare şi funcţionare a secţiilor şi filialelor este stabilit prin statutul ASTR.

Autor: Deputat Petru Andea

	Pentru uşurinţa aplicării prevederilor legii.

	27.
	Capitolul V 
Organele de conducere


	Text nemodificat
	

	28.
	Art.21. Conducerea activităţii ASTR se asigură de Adunarea generală, prezidiu şi preşedinte.


	Art. 21 Organele de conducere ale ASTR sunt: Adunarea Generală, Prezidiul şi Preşedintele.
Autor: Comisia

	Din motive de claritate şi rigoare a textului actului legislativ.

	29.
	Art.22. Adunarea generală  este forul suprem de conducere al ASTR şi este constituită din totalitatea membrilor titulari şi corespondenţi.


	Text nemodificat
	

	30.
	Art.23. Adunarea generală este convocată odată pe an, în sesiune ordinară, sau ori de câte ori este nevoie, în sesiune extraordinară, la iniţiativa Prezidiului sau la cererea a cel puţin o treime din numărul total al membrilor titulari şi corespondenţi.


	Text nemodificat
	

	31.
	Art.24. (1) Adunarea generală este legal constituită în prezenţa a două treimi din numărul membrilor titulari şi corespondenţi şi adoptă hotărâri valabile cu votul majorităţii simple a membrilor prezenţi. Dacă la prima convocare nu este întrunit cvorumul legal de două treimi din numărul de membri, în termen de 30 de zile se convoacă o nouă adunare generală, care se consideră legal constituită cu numărul membrilor prezenţi.

(2) Adunarea generală hotărăşte asupra modalităţii de vot.


	Art. 24 (1) Adunarea generală este legal constituită în prezenţa a două treimi din numărul membrilor titulari şi corespondenţi şi adoptă hotărâri valabile cu votul majorităţii simple a membrilor prezenţi. Dacă la prima convocare nu este întrunit cvorumul legal de două treimi din numărul de membri, în termen de 30 de zile se convoacă o nouă adunare generală, care se consideră legal constituită cu prezenţa a mai mult de jumătate din numărul membrilor titulari şi corespondenţi.

(2) Adunarea generală hotărăşte prin vot. Votul secret este obligatoriu în toate cazurile în care se iau hotărâri referitoare la persoane.  

Autor: Deputat Mircea Valer Puşcă

	Pentru asigurarea unor principii ale democraţiei în luarea hotărârilor de către ASTR, mai ales când acestea se referă la persoane. 

	32.
	Art.25. Adunarea generală are următoarele atribuţii principale:

a) adoptă Statutul ASTR care se supune aprobării Guvernului şi aprobă Regulamentul de organizare şi funcţionare;

b) aprobă alegerea membrilor ASTR şi retragerea calităţii de membru  ASTR;


c) aprobă strategia de dezvoltare şi programul anual de activitate al ASTR prezentate de Prezidiu;

d) propune structura organizatorică precum şi înfiinţarea unor structuri subordonate;

e) aprobă darea de seamă anuală privind activitatea ASTR, bugetul de venituri şi cheltuieli şi descărcarea de gestiune.

f) Alege preşedintele ASTR, 3 vicepreşedinţi şi secretarul general dintre membrii titulari, prin vot secret, pe o perioadă de 5 ani.


	Art. 25 Adunarea generală are următoarele atribuţii principale:

a) adoptă Statutul ASTR şi aprobă Regulamentul de organizare şi funcţionare;

b) aprobă alegerea membrilor ASTR, validaţi de Prezidiul ASTR şi aprobă retragerea calităţii de membru ASTR, la propunerea Prezidiului ASTR;


c) aprobă strategia de dezvoltare şi programul anual de activitate al ASTR, prezentate de Prezidiu;

Se elimină

d) aprobă darea de seamă anuală privind activitatea ASTR, situaţiile financiare anuale şi proiectul de buget.
e) Alege preşedintele ASTR, 3 vicepreşedinţi şi secretarul general, dintre membrii titulari, pe o perioadă de 4 ani.

Autor: Comisia

	Din motive de claritate şi rigoare a textului actului legislativ.
Din motive de armonizare legislativă



	33.
	Art.26. (1) Prezidiul se constituie din preşedinte, vicepreşedinţi, secretarul general şi preşedinţii secţiilor ASTR.
  (2) Biroul prezidiului este format din preşedinte, vicepreşedinţi şi secretarul general şi asigură conducerea operativă a ASTR ca organ executiv.


	Art. 26 (1) Prezidiul se constituie din preşedinte, vicepreşedinţi, secretarul general şi preşedinţii secţiilor ASTR şi are ca principală atribuţie conducerea activităţii în perioada dintre adunările generale.
(2) Biroul prezidiului este format din preşedinte, vicepreşedinţi şi secretarul general şi asigură conducerea operativă
a ASTR ca organ executiv.
Autor: Comisia

	Este necesară prevederea în lege a principalelor atribuţii ale Prezidiului.

	34.
	Art.27.(1) Preşedintele reprezintă ASTR în relaţiile cu terţe persoane fizice şi juridice din ţară şi străinătate şi este ordonator principal de credite.

            (2) Preşedintele nu poate fi ales pe durata a două mandate consecutive.
	Art. 27 (1) Preşedintele reprezintă ASTR în relaţiile cu terţe persoane fizice şi juridice din ţară şi străinătate şi este ordonator de credite.

(2) Un membru ASTR poate fi ales în funcţia de preşedinte pentru cel mult două mandate, care pot fi şi succesive.
Autor: Deputat Mircea Valer Puşcă
	Din motive de claritate şi rigoare a textului actului legislativ.

	35.
	Capitolul VI Aparatul de lucru al ASTR şi al unităţilor din subordine


	Text nemodificat
	

	36.
	Art.28. – 1) ASTR are un aparat de lucru la nivel central şi la nivelul filialelor teritoriale.

2) Structura organizatorică a aparatului de lucru la nivel central şi la nivelul filialelor, precum şi statele de funcţii se aprobă  prin hotărâre a Guvernului, la propunerea prezidiului ASTR.

(3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar şi se aprobă de către biroul prezidiului ASTR.


	Art. 28 (1) ASTR are un aparat de lucru la nivel central şi la nivelul filialelor teritoriale.

(2) Structura organizatorică a aparatului de lucru la nivel central şi la nivelul filialelor, precum şi numărul maxim de posturi se aprobă  prin hotărâre a Guvernului, la propunerea prezidiului ASTR.

(3) Angajarea, încetarea raporturilor de serviciu şi salarizarea personalului de la nivel central şi din filialele teritoriale se face în conformitate cu dispoziţiile legale aplicate personalului bugetar şi se aprobă de către biroul Prezidiului ASTR.

Autor: Comisia

	Pentru uşurinţa aplicării prevederilor legii şi uniformizare legislativă.

	37.
	Capitolul VII Finanţarea şi patrimoniul ASTR


	Text nemodificat
	

	38.
	Art. 29. – 1) Fondurile necesare funcţionării ASTR conform prezentei legi şi statutului propriu se asigură de la bugetul de stat şi din venituri proprii.

2) ASTR poate fi sprijinită prin donaţii, sponsorizări şi prin alte bunuri, conform legii, pe baza aprobării prezidiului ASTR.

3) Patrimoniul ASTR este alcătuit din:

a)   bunuri mobile şi imobile;

b) bunuri mobile şi imobile, proprietate publică sau privată a statului ori a unităţilor administrativ-teritoriale, atribuite în administrare sau în folosinţă în condiţiile legii;

c) alte bunuri dobândite potrivit legii.


	Art. 29  (1) Fondurile necesare funcţionării ASTR conform prezentei legi şi statutului propriu se asigură din venituri proprii şi din subvenţii de la bugetul de stat prin bugetul Autorităţii Naţionale pentru  Cercetare Ştiinţifică.
(2) ASTR poate fi sprijinită prin donaţii, sponsorizări şi prin alte bunuri, conform legii, pe baza aprobării Prezidiului ASTR.

(3) Patrimoniul ASTR este alcătuit din:

a)   bunuri mobile şi imobile;

b) bunuri mobile şi imobile, proprietate publică sau privată a statului ori a unităţilor administrativ-teritoriale, atribuite în administrare sau în folosinţă în condiţiile legii;

          c)  alte bunuri dobândite potrivit legii.
Autor: Comisia

	Reformularea este propusă în baza prevederilor art. 62 din Legea nr. 500/2002 privind finanţele publice cu modificările ulterioare, care prevede modul de finanţare a instituţiilor publice.

	39.
	Art.30. Organele administrative  teritoriale sprijină  ASTR prin acordarea de spaţii necesare funcţionării  în bune condiţii.


	 Text nemodificat


	


	40.
	Art. 31. – 1) ASTR are în dotare un parc auto propriu.


	 Text nemodificat
	

	41.
	Capitolul VIII Dispoziţii finale


	 Text nemodificat
	

	42.
	Art.32. – În termen de 60 de zile de la intrarea în vigoare a prezentei legi, Adunarea generală ASTR va adopta statutul propriu care se supune aprobării Guvernului României.


	Art. 32 – În termen de 60 de zile de la intrarea în vigoare a prezentei legi, Adunarea generală ASTR adoptă Statutul propriu, care se aprobă prin Hotărâre a Guvernului.
Autor: Comisia

	Din motive de claritate şi rigoare a textului actului legislativ.


    PREŞEDINTE,








  SECRETAR, 

           Prof. univ. dr. Petre POPEANGĂ






          Mihai RADAN

                                                                                                               Consilier,
                                                                                                                 Vasile NĂSTĂSESCU

